Cei sașe bărbați care au snopit în bătaie un tânăr într-o cursă Bolt de la Ploiești au fost arestați preventiv. Judecătoria Ploiești a decis astăzi că cei șase trebuie să stea 30 de zile în spatele gratiilor.
Vă reamintim că un tânăr în vârstă de 24 de ani, pasager într-un Bolt, a fost snopit în bătaie miercuri după amiază în Ploiești, de șase persoane. Scenele de o violență extremă s-au petrecut în apropierea bisericii Sfânta Vineri, pe strada Neagoe Basarab.
Joi, mascații au descins la trei adrese din Ploiești pentru a face cercetări și a proba infracțiunile săvârșite de cei șase.
Astăzi, magistrații Judecătoriei Ploiești au decis arestarea preventivă a celor șase pentru 30 de zile.